Peeling Pads med glykolsyre er en enkel og effektiv måde at give huden regelmæssig eksfoliering derhjemme. De færdigvædede pads gør det nemt at arbejde med hudens struktur, glød, tilstopninger og pigmentforandringer – uden at skulle dosere et separat peelingprodukt. Formlen indeholder glykolsyre (AHA), som eksfolierer hudens overflade og hjælper med at løsne ophobede døde hudceller. Det bidrager til en glattere og finere hudstruktur og kan samtidig hjælpe med at mindske synligheden af pigmentforandringer og give huden mere klarhed og glød. Peelingen er kombineret med æbleekstrakt, som bidrager med både fugtgivende og eksfolierende egenskaber, mens aloe vera hjælper med at pleje huden. Samtidig indeholder formlen glycerin, Sodium PCA, lecithin og aminosyrer, der bidrager med fugt og blødhed. Ekstrakt fra purpursolhat har beroligende egenskaber, mens mastikstræ er tilsat med fokus på synligheden af porer, tilstopninger og en mere ensartet hudoverflade. Peeling Pads er særligt velegnede til dig, der oplever ujævn hudstruktur, manglende glød, pigmentforandringer, tilstopninger eller synlige porer – og ønsker et effektivt eksfolierende trin, der samtidig er nemt at passe ind i hudplejerutinen. Hver krukke indeholder 60 pads.